Komisijas atzinums atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā par priekšlikumu Eiropas Parlamenta un Padomes direktīvai, ar kuru nosaka Kopienas pamatprincipus pesticīdu ilgtspējīgas lietošanas nodrošināšanai ar ko groza Komisijas priekšlikumu saskaņā ar EK līguma 250. panta 2. punktu /* COM/2009/0063 galīgā redakcija - COD 2006/0132 */





[pic] | EIROPAS KOPIENU KOMISIJA | Briselē, 16.2.2009 COM(2009) 63 galīgā redakcija 2006/0132 (COD) KOMISIJAS ATZINUMS atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā par priekšlikumu EIROPAS PARLAMENTA UN PADOMES DIREKTĪVAI, ar kuru nosaka Kopienas pamatprincipus pesticīdu ilgtspējīgas lietošanas nodrošināšanai AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2006/0132 (COD) KOMISIJAS ATZINUMS atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā par priekšlikumu EIROPAS PARLAMENTA UN PADOMES DIREKTĪVAI, ar kuru nosaka Kopienas pamatprincipus pesticīdu ilgtspējīgas lietošanas nodrošināšanai 1. Vispārēja informācija Procedūra Komisija 2006. gada 14. jūlijā iesniedza Eiropas Parlamentam un Padomei priekšlikumu pamatdirektīvai par pesticīdu ilgtspējīgu lietošanu, lai to pieņemtu ar EK līguma 251. pantā noteikto koplēmuma procedūru. Ekonomikas un sociālo lietu komiteja sniedza atzinumu 2007. gada 14. martā. Reģionu komiteja atzinumu pieņēma 2007. gada 13. februārī. Eiropas Parlaments pieņēma nostāju pirmajā lasījumā 2007. gada 23. oktobrī. Padome panāca politisko vienošanos par priekšlikumu 2007. gada 17. decembrī un pieņēma kopējo nostāju 2008. gada 19. maijā. Eiropas Parlaments pieņēma nostāju otrajā lasījumā 2009. gada 13. janvārī. 2. Komisijas priekšlikuma mērķis Priekšlikuma mērķis ir novērst pašreizējās nepilnības Kopienas līmenī spēkā esošajā tiesiskajā regulējumā par pesticīdu lietošanu un paredzēt kopēju prasību minimumu par pesticīdu lietošanu, lai mazinātu risku cilvēka veselībai un videi. Ierosinātā pamatdirektīva par pesticīdu ilgtspējīgu lietošanu, COM(2006) 373, galīgā redakcija, kopā ar priekšlikumu regulai par augu aizsardzības līdzekļu laišanu tirgū, COM(2006) 388, ir galvenie juridiskie instrumenti, kuros iekļauti Tematiskajā stratēģijā par pesticīdu ilgtspējīgu izmantošanu ierosinātie pasākumi, COM(2006) 372. 3. KOMISIJAS PIEZīMES 3.1 Vispārīga informācija Eiropas Parlaments 2009. gada 13. janvāra plenārsēdē pieņēma kompromisu, par ko bija vienojies ar Padomi, lai otrajā lasījumā panāktu vienošanos. Šie grozījumi pamatā attiecas uz: - riska un lietošanas samazināšanas mērķu izveidi valstu rīcības plānos un prasībām ziņot Komisijai, - apkārtējo cilvēku un iedzīvotāju aizsardzības uzlabošanu, - prasībām par pesticīdu izplatīšanu neprofesionāliem lietotājiem, - sistēmu izveidošanu, lai apkopotu informāciju par to cilvēku saindēšanās gadījumiem, kuri pakļauti regulārai saskarsmei ar pesticīdiem, - pieprasījumu izskatīšanu par izsmidzināšanu ar aviāciju, - pesticīdu lietojumu konkrētās teritorijās; Komisijai šis kompromiss ir pieņemams, jo tas ir saskaņā ar priekšlikuma vispārīgo mērķi un galvenajām iezīmēm. 3.2 Grozītais priekšlikums Atbilstīgi EK līguma 250. panta 2. punktam Komisija groza savu priekšlikumu, kā norādīts iepriekš.